Република Србија

ОПШТИНА ГОРЊИ МИЛАНОВАЦ

Општинска управа

Број: 4-111-4/2024

21.3.2024. године

Горњи Милановац

На основу члана 4. ("Сл. гласник РС", бр. 21/2016, 113/2017, 113/2017 – др. закон, 95/2018, 98/2018 – др. закон, 86/19 – др. закон, 157/2020 – др. закон, 114/2021, 92/2023), члана 73. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Сл. гласник РС“ бр. 107/2023), а у вези са Закључком Комисије за давање сагласности за ново запошљавање и додатно радно ангажовање код корисника јавних средстава, 51 број 112-12575/2023 од 26.12.2023.године, Општинска управа општине Горњи Милановац, дана 21.3.2024.године, оглашава

**ЈАВНИ КОНКУРС ЗА ПОПУЊАВАЊЕ**

**РАДНОГ МЕСТА НАМЕШТЕНИКА У**

**ОПШТИНСКОЈ УПРАВИ ОПШТИНЕ ГОРЊИ МИЛАНОВАЦ**

**РАДНО МЕСТО 1.** возач моторног возила

**I** Орган у коме се радно место попуњава: Општинска управа општине Горњи Милановац.

**II** Подаци о радном месту које се попуњава:

Назив радног места намештеника: возач моторног возила (четврта врста радних места) у Групи за заједничке послове и послове органа општине Одсека за општу управу и заједничке послове Одељења за општу управу, заједничке послове и послове органа општине Општинске управе општине Горњи Милановац, један намештеник.

Опис послова радног места: Управља моторним возилом и превози функционере, службенике и друге за потребе органа општине; стара се о техничкој исправности возила којим управља; води евиденције о употреби моторног возила и пређеној километражи; води евиденције о потрошњи горива и мазива; води евиденције о замени делова и гума и предаји дотрајалих замењених делова и гума; отклања мање кварове на возилу; стара се о уредности и чистоћи моторног возила; гаражира возило односно паркира возило после завршене вожње у гаражи или дворишту зграде; Обавља и друге послове по налогу начелника Одељења и начелника Општинске управе.

Услови за обављање послова: стечено средње образовање техничког, машинског или друштвено-хуманистичког смера у трогодишњем или четворогодишњем трајању, односно III или IV степен стручне спреме или стечено специјалистичко образовање, возачка дозвола "Б" категорије.

У радни однос може се примити лице које испуњава и следеће услове: да је пунолетан држављанин Републике Србије; да није правноснажно осуђивано на безусловну казну затвора од најмање шест месеци; да раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

**III** Врста радног односа: радно место се попуњава заснивањем радног односа на неодређено време:

**IV** Место рада: Општинска управа општине Горњи Милановац, ул. Таковска бр.2, Горњи Милановац.

**VI** Изборни поступак спроводи се писаном и/или усменом провером знања, способности и вештина и разговором са кандидатом.

Сагласно члану 19. Закона о запосленима у аутономним покрајинама и jeдиницама локалне самоуправе, при запошљавању кандидатима су под једнаким условима доступна сва радна места и избор кандидата заснива се на стручној оспособљености, знању и вештинама, односно провери компетенција.

Симулација у усменом облику да предлог решења одређеног задатка које је типично за обављање послова на радном месту.

Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).

**VI Достављање доказа** **при подношењу пријаве**

Уз пријаву на јавни конкурс учесник јавног конкурса прилаже доказе о одговарајућој стручној спреми, радном искуству и друге доказе о испуњавању прописаних услова за рад на радном месту које се попуњава, а који су наведени у огласу, као и оригинал или оверена фотокопија уверења да кандидат није правноснажно осуђиван на безусловну казну затвора од најмање шест месеци (извод из казнене евиденције надлежне Полицијске управе издат након оглашавања овог конкурса); потписана и оверена изјава дата под материјалном и кривичном одговорношћу да кандидату раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа или потврда државног органа, односно органа аутономне покрајине или јединице локалне самоуправе.

Ако се знања или вештине могу доказивати сертификатима, потврдама или другим писаним доказима који су наведени у огласу о конкурсу, лице подноси наведени доказ истовремено са пријавом.

Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

Фотокопије докумената које нису оверене од стране надлежног органа неће се разматрати.

**Напомена:** Документа о чињеницама о којима се води службена евиденција су: уверење о држављанству и извод из матичне књиге рођених.

Законом о општем управном поступку („Сл.гласник РС“, бр. 18/2016 и 95/2018-аутентично тумачење), прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује; да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Наведене доказе кандидат може да достави уз пријаву и сам, а у циљу ефикасније и бржег спровођења изборног поступка.

###### Потребно је да кандидат попуни изјаву којом се опредељује за једну од две могућности-да орган прибави податке о којима се води службена евиденција или да ће кандидат то учинити сам.

###### Попуњену изјаву (Образац 1) је неопходно доставити уз напред наведене доказе како би орган могао даље да поступа.

**VII Предност код избора кандидата**

На овом конкурсу, предност на изборној листи, у случају једнаког броја бодова кандидата, имаће дете палог борца, ратни војни инвалид и борац у складу са чланом 111. Закона о правима бораца, војних инвалида, цивилних инвалида рата и чланова њихових породица („Сл гласник РС”, бр. 18/2020).

**VIII Пријава на јавни конкурс врши се на прописаном обрасцу пријаве**

Образац пријаве на овај конкурс доступан је на интернет презентацији општине Горњи Милановац - [www.gornjimilanovac.rs](http://www.gornjimilanovac.rs) или га лица у штампаном облику могу преузети на писарници Општинске управе општине Горњи Милановац.

Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку.

Подносилац пријаве ће бити обавештен о додељеној шифри у року од три дана од пријема пријаве у Општинској управи општине Горњи Милановац.

**IX Рок за подношење пријава**

Рок за подношење пријаве на јавни конкурс је 15 (петнаест) дана од дана оглашавања обавештења о јавном конкурсу у дневним новинама „Вечерње новости“ тј. од 22.3.2024.године.

**X Адреса на коју се подноси пријава на јавни конкурс:**

Општинска управа општине Горњи Милановац, ул.Таковска бр.2, 32300 Горњи Милановац, са назнаком "Конкурсној комисији за јавни конкурс" и наводом радног места за које се пријава подноси.

Пријава на јавни конкурс се подноси путем поште или непосредно на писарници Општинске управе општине Горњи Милановац.

**XI Место, дан и време када ће се спровести изборни поступак**

О датуму и времену спровођења изборног поступка кандидати ће бити обавештени телефонским путем, путем електронске поште или поште, на бројеве и адресе које су навели у пријави.

**XII Обавеза пробног рада**

Ако на овом конкурсу први пут заснива радни однос у државном органу, органу аутономне покрајине или јединице локалне самоуправе, изабрано лице има обавезу да буде на пробном раду у трајању од 6 месеци од заснивања радног односа.

**Напомена:** Ако задовољи на пробном раду, лице наставља рад на радном месту на неодређено време.

Ако не задовољи на пробном раду, лицу престаје радни однос.

**XIII Лице задужено за давање обавештења о конкурсу**: Јелена Трнавац, тел.515-0057.

\* Неблаговремене, недопуштене, неразумљиве или непотпуне пријаве биће одбачене.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.